text: वॉशिंगटन। अमेरिका की एक सीनियर ऑफिसर ने पाकिस्‍तान के नए प्रधानमंत्री इमरान खान के उस बयान का स्‍वागत किया है जिसमें उन्‍होंने भारत और पाकिस्‍तान के बीच शांति की अहमियत पर जोर दिया है। ट्रंप प्रशासन में सीनियर ऑफिसर एलिस वेल्‍स ने कहा है कि अमेरिका की दक्षिण एशिया की रणनीति में अफगानिस्‍तान में शांति बहाल करने के लिए सभी क्षेत्रीय ताकतों की मदद की जरूरत है। एलिस अमेरिकी विदेश विभाग में साउथ और सेंट्रल एशिया से जुड़े मामलों की प्रिंसिपल डिप्‍टी सेक्रेटरी हैं।